Държавен вестник, бр. 10, 2011 г., стр. 33

БРОЙ  10	
Д Ъ Р Ж А В Е Н  В Е С Т Н И К 	
СТР.  33  
III.6. ИНФОРМАЦИОННИ ТЕХНОЛОГИИ, 
СТАТИСТИЧЕСКА ИНФРАСТРУКТУРА И 
ДРУГИ ДЕЙНОСТИ
Статистически метаданни, класификации 
и стандарти
През 2010 г. за целите на „Е-преброяване 
2011“ бяха заредени в ИС „Статистически класи­
фикации“ разработените от Евростат „Списъци 
с кодове за повече от една тематична област“ 
съгласно стандарта SDMX. В ИС „Е-пребро­
яване 2011“ са използвани Класификацията 
на икономическите дейности (КИД – 2008) и 
Националната класификация на професиите и 
длъжностите 2011 (НКПД – 2011).
За целите на статистическите обработки 
и продължаване на динамичните редове бяха 
разработени нови класификационни версии на 
продуктовите класификации и кодови таблици 
на преход: Номенклатура на промишлена­
та продукция (ПРОДПРОМ 2010 – ПРОД­
ПРОМ 2011); Номенклатура на продукцията 
на селското, горското и рибното стопанство 
(ПРОДАГРО 2010 – ПРОДАГРО 2011); Ком­
бинирана номенклатура (КН 2010 – КН 2011). 
За същите цели бяха разработени и корес­
пондиращи таблици между: Класификацията 
на продуктите по икономически дейности 
(КПИД – 2008) и Комбинирана номенклату­
ра (КН 2011); КН 2011 и Класификацията на 
широките икономически категории (BEC); 
Стандартната външнотърговска класификация 
(СИТС) и КН 2011; ПРОДПРОМ 2011 и КН 
2011; ПРОДАГРО 2011 и КН 2011; ПРОДЕ­
НЕРДЖИ 2011 и КН – 2011. За целите на 
ПРОДКОМ наблюдението бяха актуализирани 
Списъците на T и Z кодовете. Подготвени бяха 
списъци на променените позиции в продукто­
вите номенклатури за 2011 година, които ще 
бъдат утвърдени със заповед на председателя 
на НСИ и обнародвани в „Държавен вестник“.
Основна задача пред НСИ през 2010 г. беше 
оказването на методологична помощ по използ­
ването на класификациите в статистическата и 
социалната практика. Първостепенно значение 
в консултантската и разяснителната дейност 
има информационна система „Статистически 
класификации“ чрез създадените възможности 
за онлайн предоставяне на информация за 
всички класификации, документи, кореспон­
диращи таблици, възникващи в резултат на 
ревизията на макроикономическите и другите 
икономически класификации и номенклатури, 
както и чрез извършването на експорт на 
класификации чрез стандартни интерфейси. 
През 2010 г. продължи работата по теку­
щото поддържане на Електронните речници 
на статистическите термини и по стандарти­
зиране и хармонизиране на статистическата 
терминология. 
Във връзка с внедряването на SDMX стандар­
та за електронен обмен на данни и метаданни 
през февруари 2010 г. в НСИ беше проведена 
среща с национален експерт от Евростат, като 
специално внимание беше отделено на средства­
та за внедряване и прилагане на стандарта на 
национално, европейско и международно ниво. 
Бяха актуализирани документите „Ръководство, 
ориентирано към съдържанието“ и неговите 
приложения ,,Общ речник за метаданни“, „Общи 
понятия за повече от една тематична област“, 
„Списък на тематичните области“ и „Списъци 
с кодове за повече от една тематична област“. 
НСИ кандидатства за участие в ESSnet проект 
по SDMX – Phase II. 
Оценката на Евростат за метаданните за 
производство на статистическа информация 
и свързаните с тях справочни метаданни на 
интернет страницата в НСИ е много добра.
През 2010 г. продължиха дейностите по 
текущото поддържане на данните и метада­
нните за отделните категории данни съглас­
но изискванията на Специалния стандарт за 
разпространение на данни на Международния 
валутен фонд (SDDS). В изпълнение на спо­
разумение с МВФ по този стандарт България 
предоставя основни икономически и финан­
сови показатели на МВФ съгласно календар 
за разпространение на данните, които се 
публикуват и в националната SDDS страница, 
поддържана от БНБ.
През 2010 г. продължи работата по изготвяне 
на Списък на стандартните статистически по­
казатели. Всеки месец се подготвя, актуализира 
и утвърждава Календарът за събиране, обра­
ботване и разпространение на статистическата 
информация за статистическите изследвания 
по месеци. 
Информационни и комуникационни техно­
логии и други дейности
През 2010 г. основен приоритет и постоянна 
задача е осигуряването на висококачествена 
поддръжка на сървърната, комуникационната 
инфраструктура и администрирането на ин­
формационните системи в НСИ, чрез които 
се реализират статистическите бизнес процеси. 
Осъществява се непрекъснат мониторинг и 
контрол на сървърите за управление на бази 
данни и на сървърите за приложения. Една от 
основните задачи е свързана с обработка на 
данни от други административни регистри и 
информационни системи, като се организира 
обработката, съхранението и предоставянето 
на статистическите дирекции на резултатни 
данни от външни административни източници. 
Предоставя се информация от администрира­
ните бази данни на всички звена в системата 
на НСИ съгласно зададените критерии на 
статистическите отдели.